شەفەق نیوز/ پۆلیس سلێمانی، ئمڕوو سێشەممە، راگەیان، دوو کەس دەسگیرکردنە وە تۆمەت خەلتانن دوو ژن و  30 هەزار دۆلار لەلیان وەرگردنە.
پۆلیس سلێمانی لە بەیاننامیگ راگەیان، دوو تۆمەتبارەگە وە فێل کلکردنیان ئەرا دەیشت وڵات ئەو بڕە پویلە لەلیان سەننە و دویاجار وە سنگ دروسکردن کەیس ئەرایان لە دەیشت وڵات کامیرا وەپیان وازکردنە و وینە و ڤییۆی نەگونجیاگیان توومار کردنە.
پۆلیس دیاریکرد، تاوانبارەیل هەڕەشە دانە ئەگەر سکاڵا تووماربکەن وینە و ڤیدیۆگانیان بڵاوکەن، باوجی دوو ئافرەتەگە لە بنکەی پۆلیس سەرچنار سکاڵا توومارکردن.
لەبەیاننامەگە هاتییە هەردگ توومەتبارەگە خەڵک شار سلێمانین وەلایەن مەفرەزەیل بنکەی پۆلیس سەرچنار دەسگیرکریانە، لەوەردەم دادوەر لێکۆڵینەوە دان وە تاوانەگەیان نانە.
